
Uznesenie Okresný súd Malacky, v exekučnej veci oprávneného: 365.bank, a.s., IČO: 31 340 890, so sídlom Dvořákovo nábrežie 4, 811 02 Bratislava, proti povinnému: A. B., nar.XX.XX.XXXX, bytom XXX XX C. D., vedenej súdnym exekútorom: Mgr. Jana Virličová, exekútorský úrad Vajnorská č. 100/A, 831 04 Bratislava, pre vymoženie 946,17 Eur s príslušenstvom, takto rozhodol: Súd exekučné konanie zastavuje. Súd súdnemu exekútorovi náhradu trov exekučného konania nepriznáva. odôvodnenie: 1. Súdny exekútor doručil dňa 31.01.2017 exekučnému súdu žiadosť o udelenie poverenia na vykonanie exekúcie na základe návrhu oprávneného na vykonanie exekúcie doručeného súdnemu exekútorovi dňa 24.01.2017, a to na podklade exekučného titulu – rozhodcovský rozsudok Stáleho rozhodcovského súdu zriadeného pri Rozhodcovská a mediačná, so sídlom Dunajská 15, 811 01 Bratislava, sp. zn. IA-A/1214/0332 zo dňa 15.05.2016, s vyznačenou doložkou právoplatnosti dňom 10.10.2016 a vykonateľnosti dňom 14.10.2016 2. Okresný súd Malacky uznesením sp.zn. 24Er/222/2017 zo dňa 20.01.2025 zamietol žiadosť súdneho exekútora o udelenie poverenia na vykonanie exekúcie. Uznesenie nadobudlo právoplatnosť dňa 01.03.2025. 3. Podľa ustanovenia § 243h ods. 1 prvá veta zákona č. 233/1995 Z. z. o súdnych exekútoroch a exekučnej činnosti (Exekučný poriadok) a o zmene a doplnení ďalších zákonov v znení účinnom do 31.03.2017 (ďalej len „EP“), ak tento zákon v § 243i až 243k neustanovuje inak, exekučné konania začaté pred 1. aprílom 2017 sa dokončia podľa predpisov účinných do 31. marca 2017. 4. Podľa § 44 ods. 4 EP, ak je uznesenie, ktorým sa žiadosť zamietla, právoplatné, súd exekučné konanie aj bez návrhu zastaví. Proti tomuto rozhodnutiu nie je prípustné odvolanie. 5. Vzhľadom na skutočnosť, že uznesenie, ktorým súd zamietol žiadosť súdneho exekútora o udelenie poverenia na vykonanie exekúcie nadobudlo právoplatnosť, súd postupujúc podľa ustanovenia § 44 ods. 4 EP exekučné konanie zastavil. 6. Podľa § 200 ods. 5 EP, ak súd rozhodne o zastavení exekúcie, rozhodne aj o tom, kto a v akej výške platí trovy exekúcie. 7. Súdny exekútor doručil tunajšiemu súdu dňa 28.09.2023 oznámenie, v ktorom uviedol, že trovy exekúcie si neuplatňuje v žiadnom konaní, kde nebolo udelené poverenie na vykonanie exekúcie. Na základe uvedeného súd súdnemu exekútorovi náhradu trov exekučného konania nepriznal.

